CELEX: 62022TN0065
Language: da
Date: 2022-02-02 00:00:00
Title: Sag T-65/22: Sag anlagt den 2. februar 2022 — PS mod EIB

21.3.2022   
            
            
               DA
            
            
               Den Europæiske Unions Tidende
            
            
               C 128/31
            
         
      Sag anlagt den 2. februar 2022 — PS mod EIB
      (Sag T-65/22)
      (2022/C 128/44)
      Processprog: fransk
      
         Parter
      
      
         Sagsøger: PS (ved advokat S. Orlandi)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Annullation af afgørelsen af 12. juli 2021, hvorved den ansøgning, som sagsøgeren indgav den 21. maj 2021, blev afslået.
               
            
                  —
               
               
                  Den Europæiske Investeringsbank tilpligtes at betale sagsøgeren en erstatning, som omhandlet i artikel 11 i AXA’s forsikringspolice, for varig invaliditet, med den maksimale sats, samt den ydelse, der er fastsat i artikel 9.1.13 i de administrative bestemmelser, og et beløb på 24 000 EUR for det forvoldte ikke-økonomiske tab.
               
            
                  —
               
               
                  Den Europæiske Investeringsbank tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af EIB’s afgørelse af 12. juli 2021 om afslag på den ansøgning om erstatning, som sagsøgeren indgav den 21. maj 2021, har sagsøgeren anført to anbringender.
      
                  1.
               
               
                  Første anbringende om tilsidesættelse af den grundlæggende ret til en effektiv social sikring for arbejdstagere som omhandlet i artikel 31, stk. 1, og artikel 34, stk. 1, i Den Europæiske Unions charter om grundlæggende rettigheder samt af artikel 12 i den europæiske socialpagt.
               
            
                  2.
               
               
                  Andet anbringende om tilsidesættelse af retten til god forvaltning, retten til at få sine sager behandlet inden for en rimelig frist og tilsidesættelse af EIB’s omsorgspligt.